open-index/open-wikipedia-markdown huggingface dataset:
Danau Burung

**Danau Burung** adalah salah satu tempat wisata nang tamasuk ka dalam kawasan Suaka Margasatwa Lamandau nang baandak di antara 2 kabupatin yaitu Kabupatin Kotawaringin Barat dan Kabupatin Sukamara. Danau ngini dalam pangawasan lawan pangalolaan BKSDA Kalimantan Tangah.

## Akses
Gasan sampai ka danau Burung kawa ditampuh lawan parjalanan darat sapanjang 1,5-2 jam lalu dilanjutakan lawan manurun sungai sapanjang 30 menit. Tapi bila musim hujan, kawasan danau manjadi basah sapanjang dada urang dewasa lawan hanya kawa dijalani malalui rawa-rawa basah. 

## Ekosistem
Danau burung dikalilingi ulih hamparan pasir lawan puhun perdu sabagai pagarnya. Burung-burung nang singgah di kawasan danau ini umumnya mambantuk sarang di pohon nang tumbuh lawan maulah hintalu di sana. Umumnya burung nang singgah adalah janis burung laut atawa burung mamakan iwak. Di dairah tangah danau ngini ada jua pulau-pulau halus.

## Jujuhutan
Pantai Citra

**Pantai Citra** ialah wadah wisata bawujud pantai nang baandak di kampung Sungai Cabang Barat, Kacamatan Pantai Lunci, Kabupatin Sukamara, Kalimantan Tangah. Pantai ngini luasnya 34 ha lawan jarak 50 km matan pusat kuta Sukamara. Andaknya pantai ngini di tangah pamukiman panduduk Sungai Cabang Barat nang biasanya dipinandui jua ngarannya Kampung Jorong. 

Daya tarik wisata di pantai Citra ialah adanya jumbatan panjang nang manganjur atawa bamara ka arah laut sapanjang 300 m. Salain wisata pantai, ada jua tradisi syukuran laut nang digawi saban tahun di pasisir pantai ngini.

## Jujuhutan
Garija Santo Matius, Kuala Kapuas

**Garija Santo Matius Kuala Kapuas** ialah salah sabuting paroki Garija Katolik Roma di Kauskupan Palangka Raya. Pusat ngini di Jl. Kapten Pierre Tendean No.46, higa Sungai Kapuas, Kalurahan Selat Hilir, Kacamatan Selat, Kuala Kapuas, Kalimantan Tangah. Garija ni lawas dah jadi stasi pas 1952 bawahan Vikariat Apostolik Banjarmasin (wayah tu Kauskupan Palangka Raya balum bangun); pas 26 September 1975 garija (bangunan) hanyar, nang dipakai wayah ni, dibarkati wan lalu dibangun pastoran hanyar pas 1982. Pusat Kauskupan Palangka Raya, ialah Paroki Santa Perawan Maria, Katedral Palangka Raya, ialah jua pamakaran matan Paroki Kuala Kapuas. Halian ordo Misionaris Keluarga Kudus (MSF), imam diosesan matan Kauskupan Palangka Raya wan imam matan Kongregasi Pasionis (CP) jua suah malayani di Paroki Kuala Kapuas.

## Jadwal Misa
Jadwal perayaan Ekaristi di Garija St. Matius:

# Misa Harian
#* Senin, Salasa, Saptu: 05.30 WIB
#* Arba, Jumahat: 16.30 WIB
# Misa hari Saptu Sanja pukul: 17.00 WIB
# Misa Hari Minggu: 07.00 WIB

## Jujuhutan
Pantai Tanjung Nipah

**Pantai Tanjung Nipah** adalah salah satu tempat wisata nang baandak di kampung Sungai Raja, kecamatan Jelai, kabupaten Sukamara, Kalimantan Tangah. Pantai ngini baisi garis pantai sapanjang 3 km lawan tata guna lahan di sakitarnya digunaakan gasan pamukiman panduduk, vagitasi camara lawan tampat sandaran parahu parikanan. Pantai Tanjung Nipah babatasan lawan laut Jawa lawan mambantang matan tanggara ka arah barat daya. Adapun galumbang nang datang baasal matan arah tenggara lawan barat laut.

Pantai Tanjung Nipah baisi luas 179 ha wan dikelola ulih Dinas Pariwisata Kabupatin Sukamara. Pantai nang dikelilingi ulih puhun camara udang ini rancak dipakai sabagai tampat bakimah bagi para pangunjung. Salain itu, ada jua panyiwaan sapida nang tabuka haja satiap sabtu lawan minggu. Pantai ngini jaraknya 78 km lawan kawa ditampuh dalam waktu 1 jam bajalan matan pusat kuta Sukamara. 

## Jujuhutan
Pantai Tanjung Selaka

**Pantai Tanjung Selaka** adalah sabuah tampat wisata pantai nang baandak di kampung Sungai Damar, kecamatan Pantai Lunci, kabupatin Sukamara, Kalimantan Tangah. Pantai ngini talatak di antara pantai Anugerah lawan pantai Tanjung Nipah lawan baisi topografi landai dangan kedalaman dangkal baragam antara 0 - 3 m. Hal ini mambuat dairah ngini rancak tinggalam rahat pasang tinggi lawan curah hujan nang tinggi. Salain bisa manikmati pantai, atraksi wisata nang ada di sini adalah kampung nalayan sabagai wisata bahari lawan rumah adat. 

## Jujuhutan
Suku Dayak Bawo

**Suku Dayak Bawo** adalah salah satu suku bangsa Dayak nang ada di Kabupatin Barito Salatan. Situs pakampungan Suku Bawo ngini tadapat di dusun Patas 1 Kacamatan Gunung Bintang Awai nang bajarak sakitar 100 km dari Buntok, ibu kuta kabupatin Barito Salatan. 

Situs ngini adalah satu-satunya situs nang masih ada lawan masih asli. Di situs ngini kawa ditamui rumah-rumah panggung lawan Rumah Adat Raung Tulang nang dilangkapi parlangkapan upacara kaagamaan Kaharingan lainnya lawan parlangkapan tradisiunal masyarakat satampat.

## Jujuhutan
Sungai Pitap

**Sungai Pitap** atawa **Sungai Kitab** ialah ngaran anak sungai Tabalong nang mangalir di Kacamatan Tebing Tinggi, Kabupatin Balangan, Kalimantan Salatan.

Sungai Pitap baisi panjang ± 35 km, malalui 9 dusun nang bahulu di Pagunungan Meratus tepatnya di Gunung Hauk, Dusun Ajung lawan bamuara ka Sungai Tabalong, di Dusun Batu Piring. Bagian hulu sungai didiami ulih masyarakat adat Dayak Pitap.

Wilayah Sungai Pitap sabagian ganal tamasuk dalam kumpulan sungai dangkal lawan arus nang kuat lawan bagian dasar dikuasai ulih batuan.

## Masalah lingkungan
Tingkat kakaruhan sungai Pitap di tahun 2022, dirasakan takaruh dibandingakan tahun-tahun nang halam. Maraganya ada kagiatan panambangan pasir, hutan nang gundul di bagian hulu sungai lawan limbah matan tambang batubara.

Tagal, kualitas sungai Pitap di bagian hulu sungai masih balum tarcamar. Sadangkan di bagian tangah aliran sungai talah tarcamar sadikit lawan di bagian hilir sungai sudah tarcamar. 

## Jujuhutan
Suku Dayak Samihim

**Dayak Samihin** atawa **Dayak Samihim** (kode: mhy-sam) ialah sub-subetnis suku Dayak nang bagana di barat laut Kabupatin Kotabaru atawa timur laut Prupinsi Kalimantan Salatan, Indunisia.

## Kasamaan bahasa Samihim lawan bahasa Maanyan
Bahaso Samihim bisi kode *mhy-sam* wan dianggap sabagai dialek bahasa Maanyan. Kasamaan bahasa Samihim lawan bahasa Maanyan kikira 80%. Kasamaan bahasa Samihim lawan bahasa Dayak Labuhan kikira 45%. Kasamaan bahasa Samihim lawan bahasa Bajau kikira 46%. Kasamaan bahasa Samihim lawan bahasa Bakumpai kikira 51%. Kasamaan bahasa Samihim lawan bahasa Bukit kikira 59%.

## Agama
Sapalih Dayak Samihim nang baagama Kristen (Gereja Kalimantan Evangelis) bediam di Kampung Mangka di bawah pandita pamulaannya Aaron Bingan, matan tahun 1937. Kampung lain nang jadi wadah bediam suku Dayak Samihim ialah Kampung Buluh Kuning, Betung lawan lain-lainnya.

## Jujuhutan
Daerah Dayak Besar

**Daerah Dayak Besar** (bahasa Walanda: *Groot Dajak*)  ialah dairah utunum (bapamarintahan saurang) matan Ripublik Indunisia Sarikat, nang dipimpin ulih J. van Dyk, lawan ibu kuta samantara baandak di Banjarmasin (nang jua marupakan ibu kuta Daerah Banjar) atawa ibu kuta utamanya yaitu Kuala Kapuas.

## Jujuhutan
Tanah Dayak

**Tanah Dayak** marupakan wilayah nang saluruh kampung-kampungnya kiwa dan kanan mulai kuala Dayak mudik ka hulu sampai ka hilir sungai Dayak lawan saluruh tanah di daratan takluk lawan inya. Tanah Dayak baisi wilayah saparampat dari teritorial paruvinsi Kalimantan Tangah wayah ini, Tanah Dayak pada zaman dahulu disambat Tanah Biaju (tahun 1789). 

## Jujuhutan
Tanah Dusun

**Tanah Dusun** marupakan sambatan gasan kawasan nang baandak di bagian hulu kuta Mengkatip. Distrik Bakumpai (wayah ini bagian dari Barito Kuala) lawan Dusun mulanya masih basatu lawan Distrik Bakumpai dan disambat **Distrikt Becompaij Dousson** sabalum tahun 1898, kada tamasuk wilayah Distrik Pantai lawan Distrik Sihong (kabupatin Barito Timur) nang barada di bawah Radhen Adipati Danoe Redjo pada waktu itu masih barada di bawah Afdeeling Amoenthaij (panarus Kasultanan Banjar). 

## Jujuhutan
Hutan Punggualas

**Hutan Punggualas** ialah sabuting kawasan ekuwisata nang baandak di tangah Taman Nasiunal Sebangau (TNS). Taman ngini andakannya di kampung Keruing, Kamipang, Kabupatin Katingan prupinsi Kalimatan Tangah. Hutan ngini luasnya 1.176 ha, matan total luas taman nasional nang 568.700 ha, atawa 1,5 kali luas Dairah Istimiwa Yogyakarta.

## Jujuhutan
Masigit Agung Kubah Kacubung Darurrahman

**Masigit Agung Kubah Kacubung** **Darurrahman** yaitu masigit nang baandak di Jalan RTA. Milono Km. 4,5 , Kuta Palangka Raya, Kalimantan Tangah. Ngaran Kubah Kacubung asalnya matan batu kacubung matan Pangkalan Bun, Kabupatin Kotawaringin Barat.

Masigit ngini mamakai anggaran dairah Kuta Palangka Raya waktu mambangunnya. Masigit ngini baisi luas tanah kira-kira 3,5 hiktar wan baisi luas bangunan kira-kira 12.577 mitir pasagi, nang tadiri atas bangunan utama nang luasnya 2.793 mitir pasagi wan palataran nang luasnya 2.830 mitir pasagi, nang kawa manampung kira-kira 8.000 jamaah. Masigit ngini dihiasi ulih batu alam hiasan khas timur tangah.

Masigit ngini baru dirasmiakan waktu 15 Siptimbir 2023 ulih Wali Kuta Palangka Raya, Fairid Napairin, imbah 12 tahun masjid ngini digawi. Parasmian masjid ngini didatangi ulih Guru Das'ad Latif, mantan Wali Kuta Palangka Raya H.M. Riban Satia, mantan Wakil Wali Kuta Palangka Raya Mofit Saptono, Katua TP PKK Kuta Palangka Raya, unsur FKPD Kota Palangka Raya, anggota DPRD Kuta Palangka Raya, Sakrataris Dairah Kuta Palangka Raya, buhan pajabat, patinggi agama, patinggi masyarakat, wan tamu undangan lainnya.

## Jajuhutan
Tugu Ikan Jelawat

**Tugu Ikan Jelawat** ialah sabuting markah tanah wan ikon budaya di Kabupatin Kotawaringin Timur, Prupinsi Kalimantan Tangah, Indunisia. Tugu nang andakannya di pinggir Sungai Mentaya ngini dirasmiakan pada 21 Pebruari 2015 wan menampaiakan patung iwak jelawat ukuran ganal nang digambarkan rahatan beluncaat matan banyu. Iwak ngini dipilih jadi ikon daerah maraga bahari banyak ditamui di Sungai Mentaya nang jadi arti penting secara ekonomi atawa budaya gasan urang-urang sekitar. Keberadaan tugu ngini jua jadi simbol keterikaatan warga wan sungai nang sudah lawas jadi jalur wan sumber hidup gasan urang Kotawaringin Timur.

Meitihi andakannya, tugu ini ada di Kacamatan Mentawa Baru Ketapang, kada jauh matan Pusat Perbelanjaan Mentaya (PPM) wan palabuhan Habaring Hurung, jadi nyaman dijangkau lawan urang. Sesain ke sini, kawasan sekitaran tugu bekembang jadi ruang publik nang rami dimanfaatkan urang atawa wisatawan. Mun pas sore, sekitaran tugu ngini rancak banyak urang nang santai-santai, maunjun, lawan befoto-foto. Kapal penumpang wan kelotok jadi daya tarik panorama sungai. Selain jadi ikon kuta, tugu ngini jua mengenalakan kesugihan hayati Sungai Mentaya wan jadi pangambangan budaya urang pinggir sungai di Sampit.

## Jujuhutan
Tugu Pambantaian Japang

**Tugu Pambantaian Japang** yatu sabuting tugu paringatan nang baandak di Kampung Loh Sumber, Kacamatan Loa Kulu, Kabupatin Kutai Kartanegara, Kalimantan Timur, Indunisia. Tugu ngini dibangun matan tahun 1946 gasan mangganang urang sini nang habis umur sabab parlawanan ka buhan panjajah. Tugu ngini malatar balakangi wayah masa panjajahan Japang di mana wayah nitu, Loa Kulu yatu pusat tambang pertama di Kutai. Saking banyaknya sumber daya alam ngini nang manjadi tujuan utama  penjajah gasan manguasai hasilnya, nang mambuat urang asli situ malawan nang dibantai di tahun 1943. Imbah Indunisia mardika wayah Juli 1946, janajahnya dipindahakan wan ditandai ulih tugu ngini gasan tampat taakhir buhannya bagana.

Pamarintah Kampung Loh Sumber bakahandak mangambangakan wilayah ngini gasan tampat wisata sajarah nang mandidik, lawan malibatkan buhan masyarakat wan palaku UMKM gasan mandukung partumbuhan ekonomi lokal. Pamikiran ngini mandapat dukungan buhan pamarintah kacamatan, Dinas Pariwisata, wan Dinas Pendidikan dan Kebudayaan Kutai Kartanegara. Bangunan di jalan nang maarah ka lukasi sudah bagus barakat program *semenisasi,* walau masih diparlukan parawatan wan panataan lingkungan supaya batambah cucuk gasan buhan turis. Tugu ngini jua diulah jadi wadah kagiatan pangganangan Hari Kamardikaan satiap 17 Agustus.

## Jujuhutan
2026

2026 (MMXXVI) adalah tahun wayahini, wan tahun nang biasa nang mulai hari Kamis di dalam almanak Gregorian, tahun 2026 dalam sambatan Masehi (CE) wan Anno Domini (AD), tahun ka-26 di Milenium ka-3, tahun 26 di Abad ka-21, wan tahun ka-7 dalam dekade tahun 2020-an.
Taman Pasuk Kameloh

**Taman Pasuk Kameloh** ialah sabuting taman di Jalan S. Parman, Kalurahan Langkai, Kacamatan , Kuta Palangka Raya, Kalimantan Tangah, andakannya di bawah Jumbatan Kahayan.

Taman ngini dirasmiakan pada 5 Pebruari 2018 oleh Wali Kuta Palangka Raya wayah itu, Riban Satia. Baimbai lawan beberapa taman lain Kuta Palangka Raya nangkaya Taman Bawi Kuwu, Taman Tunggal Sangumang, Taman Riwut Papan Taiwu, Taman Lewun Sangumang, wan Taman Lansia. Parasmian taman-taman ngini didatangi beberapa pejabat nangkaya Mofit Saptono Subagio (Wakil Wali Kuta Palangka Raya periode 2013-2018), Nahson Taway (Wali Kuta Palangka Raya periode 1993-1998), Kapolres, angguta DPRD, wan kepala SOPD.

## Fasilitas

Taman ngini rancak didatangi ulih urang, khususnya pas waktu sore hinggan malam hari. Labih lagi, lampu-lampu nang mahiasi taman ngini benyala pas malam, jadi maulah makin bungas gasan didatangi urang.

Sekitaran taman ada Patung Burung Enggang nang jadi salah sabuting hewan ikonik buhan Dayak. Biasanya, pengunjung rancak befotoan di sini, selain befotoan di tamannya ngitu atawa Jumbatan Kahayan.

Taman ngini jua bisi fasilitas lain nang kaya wadah parkir, kakus, masigit, wadah duduk, wadah makanan, wan jaringan Wi-Fi kada babayaran.

## Jujuhutan
Amuk Hantarukung

**Amuk Hantarukung** ialah perang bubuhan Banjar malawani pemerintah kolonial Walanda pada 18-19 Siptimbir 1899 di Kampung Hatarukung. Wayah ini wilayah Kacamatan Simpur, Kabupaten Hulu Sungai Selatan, Provinsi Kalimantan Selatan. Hamuk Hantarukung ialah gawian buhan Hulu Sungai Selatan maundurkan penjajah Walanda. Wayah ini situs Cagar Budaya Kompleks Pemakaman Amuk Hantarukung di Desa Wasah Hilir ialah saksi sejarah malawani buhan Walanda di HSS. 

Mula kajadian ini ialah buhan masyarakat malawan suruhan kerja rodi ulih buhan Walanda, yatu gawian manyungka andil. panindasan ini jadi awal mula perang rakyat nang dipimpin ulih tiga urang, yaitu Panglima Bukhari, saikung ajudan Sultan Muhammad Seman, lawan adingnya Santar wan Pangerak Yuya. Liwat surat dari Sultan Muhammad Seman, Bukhari wan adingnya Santar datang ke Hantarukung sagan maaturakan pemberontakan rakyat lawan buhan Walanda. Bukhari wan adingnya ditarima ulih buhan Hantarukung. Dengan bantuan Pengerak Yuya, Bukhari berhasil mengorganisasikan kekuatan rakyat untuk melawan Belanda. 25 ikung buhan Hatarukung manjadi pengikut, Bukhari wan Santar manjadi ahui malawan Walanda. Gawian Bukhari ini disambut buhan Kampung Hamparaya dan Ulin.

## Jajuhutan
Gedung Nasional Samarinda

**Gedung Nasional Samarinda** ialah sabuting bangunan barsajarah nang baandak di Jalan Panglima Batur, Kuta Samarinda, Kalimantan Timur. Digawi baimbaian ulih buhan masyarakat matan tahun 1947 di era Revolusi Fisik, gedung ngini baisi nilai historis nang tinggi sebagai pusat koordinasi perjuangan kemerdekaan di Samarinda wan suah didatangi ulih Prisiden Soekarno. Imbah marasani masa kada tagaduh bapuluhan tahun, gedung ngini diulah baasa matan pamulaan 2020-an wan wahini digunakan pulang gasan pusat kegiatan masyarakat.

## Sajarah
Gedung Nasional diulah rahatan piriudi nang dipinandui sawagai "Revolusi Fisik" gasan manahan akan kamardikaan Indunisia. Pambangunannya dimulai ulih buhan pajuang wan pawadahan di Samarinda nang mamarluakan sabuting wadah gasan bakumpulan, manyatuakan, wan maatur langkah-langkah parjuangan.

Pamulaan, bangunan ngini diulah rahatan kundisi nang sadarhana banar, lawan dinding taulah dari papan nang disusun sirih, sebagian hatap mamakai daun rumbia (kajang), wan lantai nang masih baalas tanah. Matan 20 Mai 1948, pas lawan peringatan 40 tahun Kabangkitan Nasiunal, Front Nasional maulu akan paandakan batu paawalan Tugu Nasional di halaman bangunan ngitu.

Gasan mambagusi pambangunan, sabuting pasar malam amal diulah di halaman gedung rahatan akhir tahun 1949 gasan manyambut pangakuan kadaulatan Indunisia. Samua kauntungan lewat acara ngitu dibarikan gasan manuntungkan pambangunan Gedung Nasional.

Salah sabuting kajadian barsajarah nang paling utama ialah panjingukan partama Prisiden  Sukarno ke Kalimantan Timur matan bulan Siptimbir 1950, nang di mana sidin baistilah gasan datang ke gedung ngini. Matan tahun 1973, kagunaan bangunan ngini suah baubah jadi layar tancap. 

## Jujuhutan
Masigit Agung Ash-Shirathal Mustaqim Tanjung

**Masigit Agung Ash-Shiratal Mustaqim** yaitu sabuting sebuah masigit nang baandak di kuta Tanjung, ibu kota Kabupatin Tabalong, Parupinsi Kalimantan Salatan, Indunisia. Masigit ngini dibangun waktu tahun 1920 wan sudah babarapa kali direhab nang diimbai lawan panggantian bupati, mulai matan Badaruddin Kasim, Ismail Abdullah waktu tahun 1979, Dandung Suchrowardi, sampai Noor Aidi.  Nang paahirannya,  masjid ngini direhab bahabisan matan Juli 2021 sampai Disimbir 2023, yaitu waktu jamannya Anang Syakhfiani.

## Jajuhutan
Bihara Buddha Sasana Pelaihari

**Bihara Buddha Sasana** yaitu sabuting bihara yang berada di Jalan H. Boejasin, Angsau, Pelaihari, Tanah Laut, Kalimantan Salatan. 

Bihara ini baisi dua tampat ibadah, yaitu Kuil Dewi Kwan Im wan Bihara. Di dalam vihara, ada patung Dewi Kwan Im nang ganal di wadah tabuka. Lain pada ngitu, ada patung Budha nang ganal di dalam bangunan bihara.

Bihara ngini juga dikunjungi oleh bubuhan Tionghoa matan macam-macam dairah, nangkaya Pelaihari wan Banjamasin. Bahkan, bihara ngini kawa dielangi siapa haja, kada hanya bubuhan Buddha haja. Tiap Imlek, nangkaya bihara nang lain jua, bihara ngini juga maadakan acara barongsai.

## Jajuhutan
Rumah Dahor

**Rumah Dahor** ialah sabuting bangunan cagar budaya nang bewujud rumah panggung asli paninggalan zaman Walanda nang andakannya di Kuta Balikpapan, Prupinsi Kalimantan Timur, Indunisia. Rumah ngini dibangun kikira 1900 ulih BPM (*Bataatsche Petroleum Maatschappij)*, sabuting perusahaan minyak Hindia-Walanda. Tagal, bangunan ngini hanyar dipakai pas tahun 1920. Imbah itu, bangunan ngini sawat lawas kada dipakai wan dibiarakan kosong.

## Sejarah
Rumah ngini jadi saksi bisu merabutakan wilayah Balikpapan antsara Hindia-Walanda wan Japang pas masa Parang Dunia II wan kayapa kehidupan para bubuhan pegawai kilang minyak pas wayah kolonial Walanda. Wayah ini, bangunan ngini dijadiakan museum wan perpustakaan nang jua jadi tujuan wisata edukasi lawan sudah ditetapkan sebagai cagar budaya. Dalam rumah ngini ada macam-macam koleksi foto nang menggambarakan wayah kolonial hinggan perkembangan pamulaan Kuta Balikpapan.

## Jujuhutan
SMPN 21 Samarinda

**SMPN 21 Samarinda** marupakan salah sabuting sakulah tangah pamulaan di Kuta Samarinda, Parupinsi Kalimantan Timur, nang baandak di kacamatan Samarinda Ilir. Bangunan sakulah marupakan salah sabuting bangunan peninggalan wayah penjajahan walanda.  Baandak di antara Jambatan asa wan Jambatan Sungai Dama. Posisi bangunan ada di muka Sungai Karang Mumus nang jadi panompang utama masyarakat sacara ekonomi melalui angkutan banyu

## Latar Balakang
Sakulah ngini sudah bediri sajak 1948 nang lalu atawa tiga tahun imbah Indunisia merdeka. Barang-barang nang tasisa, konstruksi bangunan, pamipaan bawah tanah, sampai arsitektur bangunan SMPN 21 Samarinda ngini manyambat pada bakas bangunan rumah sakit pada zaman kolonial walanda. Struktur bangunan SMPN 21 Samarinda sampai wayah ngini kada suah diganti.

## Panatapan Cagar Budaya
Wali Kuta Samarinda Andi Harun manyarahakan 9 Surat Kaputusan (SK) Wali Kuta pasal panatapan bangunan wan barang sabagai Cagar Budaya. Kuta Samarinda marupakan kota nang sudah baduyau menorehkan pawarisan budaya sajarah. Mangutip Undang-Undang No 11 Tahun 2010 pasal Cagar Budaya, inya manyambat nang pawarisan budaya nang besifat barang nang kaya Barang Cagar Budaya, Bangunan Cagar Budaya, Struktur Cagar Budaya, Situs Cagar Budaya wan daerah Cagar Budaya baik di darat maupun laut parlu dilestarikan keberadaanya karana baisi nilai penting gasan sejarah wan jua ilmu pengetahuan nang imbah terbitlah SK Cagar Budaya lawan macam macam tahapan nang panjang, matan 40 objek nang diduga sabagai objek cagar budaya, salah satunya nang manarima adalah SMPN 21 Kuta Samarinda sabagai Bangunan Cagar Budaya.

## Jujuhutan
Putri Mayang Sari matan Banjar

**Putri Mayang Sari** atawa **Poetri Maija** yaitu binian nang ditahui banyak urang matan pamandiran buhan Banjar wan Barito, khususnya di wilayah Kalimantan Tangah. Inya diparcayai manjadi bangsawan Kasultanan Banjar nang baisi hubungan sajarah wan budaya lawan wilayah padalaman Sungai Barito. Kuburannya baandak di Kampung Sangarasi,  Jaar, Kacamatan Dusun Timur, Kabupatin Barito Timur. Walau Mayang Sari baagama Islam, inya katuju mamakai adat Dayak pas mamimpin, himung mailangin pakampungan buhan Dayak , wan mahatiakan banar lawan kaadilmakmuran buhan Dayak waktu ngitu. Maraga ngitu, inya dihurmati banar wan kuburannya diabadikan dalam kubah babantuk Rumah Adat Banjar di Jaar.

## Jajuhutan
Rumah Adat Bubungan Tinggi Habirau

**Rumah Adat Bubungan Tinggi Habirau** adalah salah satu cagar budaya nasional Indunisia nang ada di Kalimantan Salatan. Sacara administratif cagar budaya ngini baandak di kampung Habirau, kacamatan Daha Salatan, kabupatin Hulu Sungai Salatan. Situs cagar budaya ini berada di bawah pangawasan lawan pangalulaan Kamandikbud.  Bangunan ngini ditatapkan sabagai cagar budaya pada tanggal 4 Maret 2003 jo nomor SK: KM.7/PW.007/MKP/03 matan Kamandikbud. 

Rumah adat ngini dibangun tahun 1868. Tinggi lantai 2 meter matan parmukaan tanah. Ukuran bangunan induknya baisi panjang 31 meter lawan libar anjungan masing-masing 5 mitir. Rumah ngini ampunnya ahli waris **H. Said Mursid**, tapi nang ampun rumah kada bulih maubah bangunan tanpa izin matan Kemendikbud. 

## Jujuhutan
Petah

**Petah** adalah makanan khas matan Kalimantan_Selatan. Wadai ngini rancak disurung pas hari raya, acara besar atawa gasan buka puasa. Wadai ngini nang kaya wadai talam wan baisi rasa gurih. Wadai ngini rancak bawarna hijau-putih nang asalnya matan pamakaian ekstrak daun suji atawa daun pudak. 

## Cara maolahnya
Bahan nang utama maulahnya tapung baras, banyu, daun pandas, daun suji sabagai pewarna, kapur sirih, wan garam. Sabarataan bahan dicampurakan wan adonan, imbah itu dimasuk akan ka dalam wadah ganal. Dilihati sampai adodan diulah sampai satangah masak. Pas sudah parak masak, adonan digisir ka dalam wadah nang sudah diulisi minyak wan dikukus sampai masak. Pabila sudah masak, wadai Petah kawa ditatak halus-halus.

## Disurung
Wadai Petah nang ditatak halus nang kaya lambaran roti tawar atawa kaya batangan, disurung lawan kuah santan likat husus nang disambat 'tahi lala' wan ditabur akan bawang goreng.

## Referensi nang
Banyu Panas Tanuhi

**Banyu panas Tanuhi** adalah wadah bawisata nang ada di hunjuran Loksado, Kabupatin Hulu Sungai Salatan, Kalimantan Selatan.

## Ampah
Gasan handak tuju ampah kasia kawa mamakai jalan darat. Jaraknya kikira 34&nbsp;pal matan Kuta Kandangan atawa 168 pal matan Kuta Banjarmasin. Tulak ka sia kawa mamakai mutur atawa taksi nang ada di Kuta Kandangan. Pas di simpang talu Kampung Hulu Banyu, baliung ka kiwa imbah malalui jumbatan ulin. Tumatan simpang tiga naya, kikira 750 m lagi. Tumatan lawang masuk, ada jumbatan matan timbuk nang mahubungakan gasan masuk ka wadah banyu panasnya.

## ''Fasilitas''
Di wadah bawisata banyak haja pasilitasnya. Ada *cottage type* A wan B, *gazebo*, aula gasan wadah partamuan, kulam bakunyungan, kulam barandam, kulam banyu panas alami, kafetaria, lapangan main tenis lawan wadah gasan kakanakan bamainan. 

## Jujuhutan
Antaludin

Antaludin nang bangaran asli Tumenggung Antaluddin, ialah saurang panglima perang dalam Perang Banjar lawan pusat parjuangan di kawasan Gunung Madang, wahini tamasuk dalam kacamatan Padang Batung, kabupaten Hulu Sungai Selatan, Provinsi Kalimantan Selatan.

Pas ngitu Pangeran Hidayatullah wan Demang Lehman maminta ka Tumenggung Antaluddin gasan maulah binting partahanan di Gunung Madang. Pasukan Pangeran Hidayatullah, Demang Lehman wan pasukan Tumenggung Antaluddin bakumpul di sakitar binting ngini pas bulan September 1860.

## Partampuran Gunung Madang 3 September 1860
Parsiapan binting partahanan di Gunung Madang ngini dikatahui ulih walanda sahingga datanglah sarangan pasukan walanda sacara mandadak pas 3 Siptimbir 1860, samantara binting baluman salasai dibangun. Sardadu walanda manalusuri kampung Karang Jawa dan Ambarai dan langsung ka Gunung Madang. Saradu walanda takajut, pas hanyar mamaraki bukit tuh sarangan mandadak manyababkan babarapa saradu walanda tiwas. Tagal pulang serdadu walanda mahadap bukit tapi sabalum sampai sarangan gancar manarimanya, sahingga tantara walanda bakurang bulik ka binting Amawang.

## Patampuran Gunung Madang 4 September 1860
Baisukan hari tanggal 4 Siptimbir 1860 pasukan infantri matan batalyon ka-13 maadaakan sarangan kadua kalinya. Sardadu walanda ngini dilangkapi lawan mortir wan bapuluh-puluh urang parantaian untuk mambawa parlangkapan parang wan dijadinnya umpan dalam partampuran. Saradu walanda malimparakan 3 bigi granat tapi kada babunyi, wan disambut lawan timbakan matan dalam binting Gunung Madang. Di dalam binting Gunung Madang tadapat jua babarapa urang parantaian nang bukah manuju pasukan Pangiran Hidayatullah pas ada pertempuran di Pantai Hambawang (Labuan Amas) nang tajadi sabalumnya. Pas Litnan De Brauw wan Sersan De Vries naik batis Gunung Madang, inya babaya diumpati sardadu bangsa pas Irupa sardadu bangsa bumiputera mambangkang kada baandak batampuran Litnan De Brauw kana ditimbakan di pahanya, wan 9 urang sardadu Iropa takapar kana ditimbakan dari arah dalam binting. Imbah Letnan De Brauw kana timbak, sardadu walanda bakurang wan bulik ka binting di Amawang. Sarangan katiga dikarajoan babarapa hari kamudian imbah walanda maulihi bantuan dari Banjarmasin wan Amuntai.

## Jujuhutan

* Van Rees WA. 1865. De Bandjarmasinsche Krijg van 1859-1863, Arnhem: Thieme.
* M. Gazali Usman, Kerajaan Banjar: Sejarah Perkembangan Politik, Ekonomi, Perdagangan dan Agama Islam, Banjarmasin: Lambung Mangkurat Press, 1994.
Tugu 17 Mei

**Tugu 17 Mei atau munumen proklamasi 17 mei 1949** ialah sabuah bangunan nang basajarah nang andaknya ada di Mandapai, desa Batubini, kacamatan Padang Batung, kabupatin Hulu Sungai Selatan, Kalimantan Selatan. munumen ngini manyimpan kiisah parjuangan rakyat kalimantan selatan lawan Brigjen H.Hasan Basry, inya ialah saurang Gubarnur tantara ALRI divisi IV partahanan Kalimantan. munumin ngini andaknya basubarangan lawan kantur desa Batubbini. Di munumin nginilah, Hasan Basry mambacaakan naskah proklamasi nang manyataakan bahawa rakyat Kalimantan selatan umpat lawan Indonesia sabagai bagian dari NKRI.

## Lihat juga
https://id.wikipedia.org/wiki/Proklamasi_Kalimantan

## Jujuhutan
Effendi Buhing

**Effendi Buhing** () adalah saurang tokoh adat wan aktivis lingkungan nang dipinandui lantaran mamparjuangkan kalastarian hutan adat di Desa Kinipan, Kabupatin Lamandau, Kalimantan Tengah. Inya dipinandui sabagai tokoh adat nang manampik urang nang mambabat hutan adat nang sudah nang sudah digawi turun-tamurun.

Effendi Muhing dipilih jadi Katua Badan Palaksana Harian (BPH) Pengurus Daerah AMAN Lamandau. Effendi dipilih malalui aklamasi wayah Musawarah Dairah (Musda) AMAN Lamandau nang diaruh di Laman Kinipan, Kabupatin Lamandau, Kalteng, Sanayan (18/7/2022), didukung ulih sambilan parwakilan Musda antara lain Komunitas Masyarakat Adat Laman Kinipan, Lubuk Kakap/Baginci, wan Kina matan Daerah Aliran Sungai (DAS) Batangkawa; Komunitas Masarakat Adat Sepoyu, Nyalang, wan Landau Kantu matan DAS Delang; wan jua Komunitas Masyarakat Adat Nanga Bulik, Bakonsu, wan Tanjung Beringin matan DAS Lamandau.

## Jujuhutan
Wikipidia basa Azeri

**Wikipedia basa Azeri** (basa Azeri: *Azərbaycanca Vikipediya*) yaitu insiklupidia daring Wikipidia khusus basa Azeri. Wikipidia basa Azeri dilungsurakan gasan publik lawan komité basa pawadahan Wikimédia wayah tanggal 24 Januari 2002.

## Catatan Batis
Basa Sansakarta

**Basa Sansakarta** ialah basa bahari Asia Salatan nang matan cabang Indo-Arya, rumpun basa Indo-Eropa. Basa ngini marangkat mulai Asia Selatan. Basa Sanskerta ialah basa suci buhan umat Hindu, Buddha, wan Jain. Basa ini pamanderan buhan Asia Selatan matan zaman kuno dan pertengahan, dan menjadi bahasa agama, kebudayaan, dan politik yang tersebar di sejumlah wilayah di Asia Tenggara, dan Tengah. Basa ini bapangaruh banar pamanderan buhan nang basa Asia Selatan, Tenggara, dan Timur. 

## Basa Sanskarta di Indunusia
Basa Sanskarta sudah lawas ada di Nusantara matan ribuan tahun lalu. Banyak buhan Indunusia nang mamakai nama India atawa Hindu (Sanskarta). Padahal buhan ini kada baagama Hindu. Ngini pangaruh budaya India nang datang ka Nusantara matan ribuan tahun bahari. Ngini pangaruh *pengindiaan* karajaan-karajaan Asia Tenggara. Matan ngitu, basa India pinanya jadi bagian budaya Indunusia, hususnya buhan budaya Jawa, Bali, wan bagian Nusantara nang lain. 

## Jajuhutan
Manyanggar Banua

**Manyanggar Banua** ialah upacara mambarasihi kampung, mambuang sagala nang kada baik, atawa nang mangganggu masyarakat. Upacara ngini digawi karana buhan masyarakat banyak pahuya lawan muyang buhannya. Manyanggar Banua rancak jua disambat upacara "Babunga Tahun." Upacara ngini rancak jua dipadahi Wayang Tahunan, karana dalam upacara nang digawi saban tahun ini ada manyurungi sasajin lawan laluhur, rancak jua diimbaiakan lawan Wayang, nang kaya Wayang Sampir wan Wayang Urang.

## Jajuhutan
Johansyah Jumberan

**Johansyah Jumberan** (diranakakan di Hulu Sungai Selatan, Kalimantan Selatan) yaitu saurang sutradara, panulis naskah, wan produser film Indunisia.

## Kahidupan awal
Johansyah Jumberan diranakakan wan ganal di Nagara, Kabupatin Hulu Sungai Selatan, Kalimantan Selatan. Inya mahabisakan waktu halusnya di banua itu wan manampuh pandidikan manangah di Madrasah Aliyah Negeri (MAN) Nagara. Tumatan halus, Johansyah sudah katuju lawan dunia tulis-manulis lawan manulis kisah handap nang dikirimakan ka babagai media.

## Filmografi
* ** (2023) sabagai sutradara
* *[[Kuyank]]* (2026) sabagai sutradara

## Bahan acuan
Balimbing

**Balimbing / Balimbing Manis** iyalah tumbuhan panghasil buah nang tagasnya baciri saurang nang tiba matan Indunisia, India, wan Sri Lanka. Pahinian, balimbing hudah kawa tahaga ka Asia Teanggara, Ripublik Dominika, Brasil, Peru, Ghana, Guyana, Tonga, dwan Polinesia. Usaha batanam gasan kapantingan urang banyak digawi di Amerika Serikat, yaitu di Florida Salatan duwa Hawaii. Di Indunisia, buah naya jadi simbul kuta Depok, Jawa Barat, tumatan tahun 2007.

## Garambas rapunnya
Rapunnya baisi daun majemuk, nang panjangnya kawa sampai 50&nbsp;cm, kambang babalang habang anum nang rajin cungul di hujung dahan. Rapunnya banyak baisi cikang lawan kawa tumbuh sampai 5 m. Kada nangkaya tanaman tropis lainnya, rapun Balimbing kada parlu banyak tahindau matahari. *Penyebaran* paung rapun Balimbing *disebarkan* lawan kalalawar.

## Buah
Buah Balimbing babalang kuning kahijauan. Wayah hanyar malacuk, buahnya babalang hijau. Lamun ditatak, buah naya baisi penampang nang tagasnya bintang. Buah Balimbing babiji kicul duwa babalang habuk. Buah naya ranyah wayah dimamah, rasanya manis wan asam. Buah naya baisi banyak vitamin C.

Ada parian Balimbing, nang ngarannya Balimbing tunjuk, rancak dipakai gasan bumbu masakan, utamanya gasan maasami masakan.

Satu wilayah nang tapandang marga produksi Balimbing iya di Demak, Jawa Tangah. Balimbing Demak dipinandui marga ukurannya ganal, balangnya kuning tarang wan rasanya manis.

## Kegunaan Balimbing
Buah naya baisi banyak sari (banyu), jadinya bisa diulah jadi *wine buah*. Di Myanmar, Balimbing dipakai gasan maulah acar teh.

## Gangguan terhadap kesehatan
Urang nang bamasalah lawan ginjalnya musti mahindari makan balimbing marga banyak asam oxalat. Jus nang diulah matan Balimbing magin babahaya marga asamnya tabanyak.

## Jujuhutan
Mina

**Mina** ialah wadah gasan nang tulak haji manggawi nang disambat Mabit. Mabit artinya bamalam. Gawian ngini masuk di Wajib Haji, jadi sabarataan buhan nang tulak haji wajib ka Mina paling kada matan sore sampai ka tangah malam. Buhan nang tulak haji diwajibakan *melontar* jumrah, artinya manimbai batu ka tiang di paluntaran. Ada tiga wadah di paluntaran ngitu, Ula, Wusta, Akabah. Buhan nang tulak haji mamilih satu atawa tiga malam di Mina. Mina ialah lembah di padang pasir nang jauhnya lima pal matan Makkah. Mina dipadahi kuta tenda maraga sabataan wilayah Mina ngitu baisi kemah-kemah sagan jamaah haji matan saduniaan.

## Jajuhutan
Festival Budaya Meratus 2025

**Festival Budaya Meratus 2025**, bajudul Merepah Sahaja Budaya Meratus, ialah parayaan budaya Dayak Meratus nang diadakan di Loksado, Kabupaten Hulu Sungai Salatan, Kalimantan Salatan pas bulan Oktubir tahun 2025. Festival ngini maadakan macam-macam seni tradisional, ritual adat, wan parmainan ketangkasan masyarakat Dayak Meratus nang jadi usaha malastariakan warisan budaya lokal banua.

## Palaksanaan
Festival ngini diada akan pas tanggal 15–16 Oktubir 2025 di daerah Graha Wisata Amandit, Kampung Hulu Banyu. Pambukaan resmi dibuka ulih Kapala Dinas Pandidikan dan Kabudayaan Prupinsi Kalimantan Salatan, Galuh Tantri Narindra, nang mewakili Gubernur Muhidin. Datang jua Wakil Bupati Hulu Sungai Salatan Suriani salaku Katua Gabungan Organisasi Wanita HSS Misnawati, Katua Dharma Wanita Parsatuan HSS Elyani Yustika, lawan perwakilan Majelis Agama Kaharingan Indonesia (MAKI). Acara ingini marupakan hasil karjasama Dinas Pandidikan wan Dinas Kabudayaan Kalsel, MAKI, lawan Pamarintah Kabupaten Hulu Sungai Salatan jua.

Susunan acara diawali wan prosesi ritual adat *[[Balian]]* nang jadi pembuka sakral. Panampilan seni kaya Tari Sarunai, *[[Tari Babangsai]]*, *[[Tari Kanjar|Tari Bakanjar]]*, wan *[[Tari Halang]]*, dikawni alunan musik *[[kurung-kurung]]* nang manggama di tangah alam pagunungan. Tamu diumpatakan jua dalam lomba parmainan tradisional nang kaya balogo wan *[[gasing Dayak]]*.

Hari kadua manampaiakan parlombaan katangkasan rakyat kaya lumba *sumpit*, *panah*, *balungkau*, *becabang*, dan *bepidak*. Puncak kagiatannya ialah Festival *Bahumbai*  nang tasabar di 27 balai adat, manyaji akan panampilan pakaian adat, seni ukir, lawan malihatkan pambuatan kain khas Meratus. Acara ditutup lawan *kenduri rakyat* nang gawiaannya makan baramian hasil panen jadi wujud syukur wan kabarsamaan.

## Hajat
Festival ingini batujuan malestari akan budaya Dayak Meratus, digawi matan 2025 dimasuk akan dalam UNESCO Global Geopark. Galuh Tantri Narindra memadahakan panting banar mamparkanal akan nilai-nilai luhur gasan urang nang anum wan pangunjung wisata. Salain ngitu, acaranya jua mandukung masyarakat gasan bardaya malalui  pasar budaya,  bazar UMKM, wan workshop seni mang maumpat akan palaku ekonomi kreatif lokal. Wakil Bupati, Suriani mambari parnyataan jua bahwa festival ngini mamparkuat identitas Loksado sabagai tampat wisata budaya wan alam.

## Jajumputan
Raum-raum

**Raum-raum** ialah salah asa kararangga bersayap ganal nang masuk dalam ordo *Coleoptera*, nang jadi salah asa famili kararangga pangganalnya nang baisi labih matan 2.000 spesies dalam labih matan 140 genus. Kararangga ngini banyak manjalajah di Asia, Irupa wan Aprika.
Muslim

**Muslim** () ialah sambatan sagan urang nang baagama Islam. Muslim dalam maknawi artinya urang nang basarah diri lawan Allah Swt lewat manyambah wan maminta tulung hanya lawan sidin, nang baisi sagala nang ada di langit atawa di dunia. Nang lakian disambat *Muslimin* () wan nang babinian disambat *Muslimah* ().

## Sunnah
Sunnah ialah gawian muslim yang dinilai ibadah karana ada dicuntuhkan ulih Nabi Muhammad Saw. Ada babarapa gawian nang disunnahkan digawi buhan muslim. Nang kaya, satiap muslim disunnahkan sabalum manyuap makanan ngitu menyambat ngaran Allah atawa *Bismillahirrahmanirrahim.* Sunnah ngini dipadahi buhan ulama dicuntuhkan matan di Al-Quran di ayat panambaian Surah Al-Fatihah. *Bismillah* atawa *Basmallah* sabagai ayat atawa frasa paling panambaian. Jadi buhan Muslim kada bamula bagawian dangan nama salain Allah taala. Sunnah ngini sudah ada matan Allah mawahyuakan Al-Quran panambaian ka Nabi Muhammad Saw. yaitu Surah Al-Alaq. Di ayat awal surah ngini, Allah Saw manyuruhakan manusia sagan mambaca atas nama Allah.

## Jajuhutan
Kuyank

***Kuyank*** ialah sabuting film horor Indunisia nang disutradarai oleh Johansyah Jumberan wan diulah ulih Darihati Films nang jadi prekuel matan film *[[:id:Saranjana:_Kota_Ghaib|Saranjana: Kota Gaib]]*. Film ngini diparan akan ulih Rio Dewanto, Putri Intan Kasela, Betari Ayu, Barry Prima, Ochi Rosdiana, Jolene Marie, Dayu Wijanto, ditampaiakan pamulaan di samuaan bioskop Indunisia matan 29 Januari 2026. Syuting film digawi di babarapa wilayah Kalimantan lawan maangkat folklor wan kultur lokal etnis Banjar mbah tu malibat akan jua palaku seni wan warga lokal.

## Sinopsis
Tujuh tahun sabalum garbang kota gaib Saranjana tabuka, Rusmiati, binian kampung sadarhana, wan Badri, lalakian nang tapandang, wani kawin biar sudah tau ada ramalan nang mamadah akan perkawianan buhannya akan mambawa kasialan. Rumah tangga nang mulanya bahagia jadi goyah jua pas buhannya kadada kunjung baanakan. Takanan samakin maninggi pas mama martua nang mula awal manolak Rusmiati sampai akhirnya menyuruh Badri balakas kawin lagi hagan mandapat akan katurunan supaya kawa mamatah akan ramalan buruk ngitu.

Tahimpit rasa takutan kahilangan laki wan martabatnya, Rusmiati maambil jalan pintas dengan maumpati ajian Kuyang, ngini ilmu hitam bahri, nang diparcayai mambari kabungasan wan kaabadian. Tapi, kaputusan ngitu malah mamicu rangkaian teror wan korban kada dikatahui pada bayi wan babinian batianan.

Pas ajian Rusmiati tabongkar,  warga sarikan luar biasa kada kawa ditahan. Di tangah-tangah ancaman warga nang hamuk wan lanyapnya pambatas antara cinta wan kutukan. Badri dihadap akan wan pilihan  pahit banar antara malindungi bini nang inya cintai, atau manyerah lawan takanan masyarakat.

## Pamain pilim

* Rio Dewanto sabagai Badri
* Putri Intan Kasela sabagai Rusmiati
* Betari Ayu sabagai Fitri
* Ananda George sabagai kakek Hendra
* Ochi Rosdiana sabagai Fauziah
* Jolene Marie sabagai Husnah
* Barry Prima sabagai Utuh Ampong
* Dayu Wijanto sabagai Hj. Saidah
* Hazman Al Idrus sabagai Rustam
* Ellizabeth Christine sabagai Latifah
* Daulat sabagai ayah Badri

## Referensi
Datu Nuraya

**Datu Nuraya** ialah tukuh nang diparcayai ada walau masih disambat jua sabagai tukuh nang mastarius. Datu Nuraya rancak disambat atawa dikisahakan di buku-buku Manakib atau kisah datu-datu di Kalimantan Salatan. Kubur Datu Nuraya ngini ada di wilayah kampung Tatakan, Kab. Tapin. Kubur Datu Nuraya ngini panjangnya sampai 60-90 meter. 

## Jajuhutan
Naik Haji

**Naik Haji** ialah rukun Islam nang kalima. Naik Haji ka Makkah ialah wajib sagan nang kawa haja. Hitungan kawa ngini dilihat matan wigas atawa kada, cukup baisi duitnya, lawan baisi waktu sagan tulak. Naik Haji biasanya digawi pas bulan Haji haja, ialah Syawal sampai Dzulhijjah. Buhan Banjar nang tulak Haji matan bahari. Syekh Muhammad Arsyad al-Banjari tulak haji panambaian pas sidin balajar di Makkah wan Madinah.

## Jajuhutan
Malam salikur

**Malam Salikur** ialah malam 21 Ramadan. Buhan Banjar biasanya manyambut malam kaduapuluh satu Ramadan ngitu. Malam ngini diparcaya sebagai malam partama matan sepuluh tarakhir di bulan Ramadan. Tradisi ngini sabanarannya kada hanya digawi buhan Banjar haja, buhan suku lain di Indunusia jua, Jawa pang nang paling rancak disambat. Salikur ngini gin disambat diambil matan basa Jawa. Malam ngini disambat awal Nabi Muhammad Saw. bamula baiitikap di masjid. Bubuhan Banjar biasanya jua malakuakan pawai obor  wan mamasang lampu nang tarang atawa lampu damar dalam tradisi badadamaran.

## Jajuhutan
Nastar

**Nastar** marupakan wadai karing nang diulah matan galapung gandum, mantiga,lawan hintalu nang diisi lawan salai nanas, cuklat, atawa rasa lainnya. Asal katanya matan bahasa Walanda *ananas* lawan *taart*. Bantuk wadai nginih bulat-bulat lawan diamitir kira-kira 2 cm. Salain babantuk bulat, kudapan ngini jua sudah baisi bamacam-macam bantuk kaya bantuk daun, labu, katupat, gulung, lawan bantuk landak. Biasanya bagian atas nastar dihiasi lawan cancangan halus kismis atawa cangkih.

## Sajarah Wadai Nastar
Wadai nastar lain wadai asli Indunisia. Wadai nangini asalnya matan nagara kincir angin, Walanda. Ngaran nastar marupakan gabungan matan bahasa Walanda *ananas* nang baarti nanas wan *taartjes* atawa *tart* nang baarti wadai. Risip nastar diilhami dari ulahan pai ala Walanda nang diulah dalam luyang-luyang ganal lawan isian barupa salai *blueberry,* apal juwa strubiri. Dahulu, pas urang Walanda datang ka Nusantara, bubuhannya handak maulah kue nangkaya itu.Tapi, urang-urang tu ngalih mancari *blueberry*, strubiri, lawan apal nang mahirip buah nang baada di tanah Walanda. Sabagai pangganti, timbul akal gasan mangganti buah-buahan ngitu lawan buah nang mudah ditamui di tanah air yaitu nanas. Salain labih mudah didapat buah nanas jua dipilih karana citarasa nanas nang asam, manis lawan sigar mahirip lawan citarasa nang ada di buah strubirii lawan apal.

## Cara Maulah Wadai Nastar
Cara maulah wadai nastar

# Masukakan mantiga, margarin, lawan gula halus ka dalam wadah. Imbah tu kucuk lawan mixer salama dua menit.
# Masukakan 2 bigi kuning kuning hintalu, dimasukakan  sabuting sabuting sacara bagantian, habistu kucuk lagi
# Masukakan galapung maizina, galapung gandum, lawan susu bubuk di wadah lain, campur sampai rata
# Tuang sadikit sadikit galapung nang sudah dicampur tadi ka dalam adunan panambaian. Kucuk lawan wancuh sampai rata.
# Tuang kiju parut, aduk sampai rata.
# Imbah adunan jadi, bantuk adunan lawan bantuk bulat
# Pipihakan sadikit imbahtu isi lawan salai nanas, bantuk bulat lagi
# Uliskan luyang lawan mantiga
# Andak nastar nang sudah di bantuk pada luyang
# Masukakan ka dalam panggangan pada suhu 150 darajat C salama15 manit haja.
# Pahadangan manunggui nastar nang dipanggang, campurakan susu cair, madu,lawan 2 bigi kuning hintalu dalam wadah sampai rata.
# Imbah 15 menit, kaluarakan nastar matan panggangan.
# Lapisi atas nastar lawan lawan bahan nang sudah diulah.
# Tambahkan kiju parut.
# Masukakan nastar ka dalam panggangan lalu panggang sampai matang.
# Imbah masak, kaluarakan matan panggangan, dinginakan
# Wadai karing nastar kiju salai nanas siap dihidangakan.

## Jujuhutan
Takbiran

**Takbiran** adalah tradisi nang dilakukan umat Islam gasan manyambut Hari Raya Pitrah wan Hari Raya Haji, nang ditandai lawan mangucapakan kalimat takbir (الله أَكْبَر *Allahu Akbar*) basamaan. (Kapada Allah jua dikambaliakan barataan urusan) Takbiran kawa digawi di babagai wadah, baik di masigit atawa di rumah.

## Jujuhutan
THR

**THR** atawa **Tunjangan [[Hari raya|Hari Raya]]** ialah pandapatan kada upah nang wajib dibayarakan pambari gawian lawan urang-urang bagawian atawa kulawarga pas sabaluman ari raya kaagamaan di Indunisia.THR ngini wajib dibayarakan salambat-lambatnya tujuh ari sabalum ari raya kaagamaan. THR tamasuk ka katiguri panghasilan kada tatap nang jadi ubjik pajak panghasilan (PPh), tarait lawan Pasal 21 di Permenaker 6/2016. Upah nang diartiaakan ngini ialah duit.

Hari raya kaagamaan nang diartiakan ialah Idul Fitri gasan urang-urang gawian nang baagama Islam, Natal gasan urang-urang bagawian nang baagama Prutistan wan Katulik, Nyepi gasan urang-urang bagawian nang baagama Hindu, Waisak gasan urang-urang baagama Buddha, wan Imlik gasan urang-urang bagawian nang baagama Kunghucu.

## [[Hukum]] wan Katantuan
Pamarintah Indunisia manatapakan dasar hukum THR lewat Paraturan Mantri Katanagakarjaan Numur 6 Tahun 2016 takait lawan Tunjangan Hari Raya Kaagamaan Gawan Urang Bagawian atawa Buruh di Parusahaan (Permenaker 6/2016). Paraturan ngini tarait matan 13 pasal wan mula'i dibarlakukan pas diundangakan, bujurnya pas 8 Marit 2016.

Di dalam Pasal 3 ayat (2) Permenaker 6/2016 disambatakan, urang bagawian atawa buruh nang baisi waktu gawian satu bulan dibarii manurut prupursiunal sasuai waktu bagawian. Katatapan ngini babida lawan katantuan sabalumannya nang manatapakan urang bagawian atawa buruh nang barhak mandapatakan THR yaitu nang baisi waktu bagawian salawasnya tiga bulan.

Katantuan ngini kada gasan urang-urang bagawian tatap atawa lawan Parjanjian Karja Waktu Tidak Tartantu (PKWTT) haja, tagal tarait jua lawan urang-urang bagawian kuntrak atawa lawan Parjanjian Karja Waktu Tartantu (PKWT). Urang-urang bagawian nang takana Pamutusan Hubungan Karja (PHK) salawas waktu 20 ari sabalum hari raya kaagamaan jua tatap barhak manarima THR gasan tahun bajalan pas PHK tajadi. Hal ngini barlaku gasan urang-urang bagawian lawan status PKWTT. Nang lain, urang-urang bagawian nang dipindahakan ka parusahaan hanyar lawan waktu bagawian nang balanjut tatap barhak dapat THR di tampat gawian nang hanyar. Nang ngini barlaku jaka parusahaan sabalumnya balum mambarii THR pas tahun ngitu.

Sawagai tambahan, urang-urang bagawi saharian lapas jua tamasuk katiguri nang barhak mandapatakan THR. Arti urang-urang bagawi harian lapas ialah bubuhan nang bagawi lawan waktu wan gawiannya kada tatap, wan juwa upah nang dihitungi badasarkan kahadiran. Tagal, gasan mamanuhi syarat manarima THR, urang-urang ngitu harus baisi waktu gawian minimal satu bulan baturut-turut.

Imbahnya, paraturan hanyar dikaluarkan ulih Mantri Katanagakarjaan di Indunisia yaitu Paraturan Pamarintah (PP) Numur 36 Tahun 2021 takait lawan Pangupahan. Ulih karananya, gasan parusahaan nang kada mambarii THR, bubuhannya kawa dikanaakan sangsi.

## Tujuan
Tujuan nang utama adanya THR ngini ialah mangganii urang-urang bagawian mamanuhi kabutuhan finansial wan gasan maningkatakan daya tukar masyarakat salawas parayaan hari ganal. Ngini ialah salah sabuting bantuk panghargaan wan parhatian matan parusahaan lawan urang-urang bagawian nang gawiannya baik.

## Jujuhutan
Daptar masigit di Indunisia

Pambangunan **masigit di Indunisia** sudah diarsipakan wayah tagadang kasultanan Islam panambayan yaitu Kasultanan Samudra Pasai. Salain nitu Islam iya agama pangganalnya di Indunisia, lawan 86,7% panduduk Indunisia maanggap dirinya urang Muslim dalam bacacah tahun 2018. Handak sabarataan masigit di Indunisia baisi status **Masigit Agung,** masigit Raya, atawa **Masigit Ganal** wan barataan baisi arti nang sama lawan **[[masigit jami|masigit Jami]]**. daptar ngini baisi masigit nang dipinandui di Indunisia.

## Masigit nang utama
Sampai tahun 2020, tim pamarintah nang dipimpin Fakhry Affan sudah marangkum 554.152 masigit di Indunisia. Daptar ngini tardiri matan 258.958 masigit Jami wan 295.194 masigit halus nang baisi 40 urang atawa kurang. Pamarintah Indunisia manaksir rikinan masigit labih pada 740.000 sacara nasiunal. Amun handak masuk dalam daptar ngini, masigit harus jadi *landmark* tumatan banua tartantu wan tapandang riwayatnya.

## Jujuhutan
Amal jariah

**Amal jariyah** ialah kalakuan baik nang mandatangakan pahala gasan urang nang manggawinya, maskipun inya sudah baandak di alam akhirat. Pahala dari amal kalakuan ngitu tarus mangalir ka inya salawas urang nang hidup maumpati atau manikmati hasil amal parbuatannya pas di dunia. Di sinilah kalabihan amal jariah daripada amal-amal nang lain nang hanya dibari balasan sakali dalam sakali kalakuan.

## Jujuhutan